laion/Wikipedia-Exotic huggingface dataset:
נמניה ניקוליץ' (כדורגלן הונגרי)

נמניה ניקוליץ' (בסרבית: Nemanja Nikolić, בהונגרית: Nemanja Nikolics; נולד ב-31 בדצמבר 1987 בסנטה שביוגוסלביה) הוא כדורגלן סרבי-הונגרי המשחק בעמדת החלוץ בקבוצת שיקגו פייר מליגת העל האמריקאית ובנבחרת הונגריה. ניקוליץ' נולד בסנטה שביוגוסלביה לאב סרבי ולאם הונגרית. הוא גדל במחלקת הנוער של הקבוצה המקומית, סנטה, ובהמשך שיחק בקבוצות הבוגרות של בארץ' ושל קאפושוולגייה. ב-7 בפברואר 2008 חתם ניקוליץ' בקאפושוואר מליגת העל ההונגרית. הוא ערך במועדון 49 הופעות, בהן הבקיע 30 שערים. בשנת 2010 חתם ניקוליץ' ב-MOL וידי מליגת העל ההונגרית. ב-27 בפברואר 2010 ערך ניקוליץ' את הופעת הבכורה שלו במועדון, כשנכנס כמחליף בדקה ה-66 בניצחון 2-0 על קצ'קמט במסגרת המחזור ה-16 בליגה. ב-6 במרץ הבקיע את שער הבכורה שלו במועדון, שער בדקה ה-52 בניצחון 1-0 על דיושג'ר במסגרת המחזור ה-17 בליגה. הוא סיים את עונת 2009/2010 כמלך השערים של הליגה. בעונת 2010/2011 זכה ניקוליץ' עם MOL וידי באליפות הונגריה, כשהוא מבקיע 8 שערים ב-24 הופעות. בתחילת עונת 2011/2012, הגעתו של המאמן הפורטוגזי, פאולו סוזה, נשאר ניקוליץ' מספר פעמים מחוץ להרכב הפותח של הקבוצה, אך הרבה להבקיע כשחקן מחליף. הוא ערך 30 הופעות ליגה, בהן הבקיע 19 שערים. במהלך שתי העונות הבאות ערך ניקוליץ' 55 הופעות ליגה והבקיע 31 שערים, כשהוא מסיים כמבקיע המצטיין לעונת 2013/2014. בעונת 2014/2015 קבע ניקוליץ' שיא הונגרי חדש, כשהבקיע במשך 12 משחקים רצופים. הוא סיים את העונה כמלך השערים של הליגה, 21 שערים ב-25 הופעות. ב-8 ביוני 2015 חתם ניקוליץ' בלגיה ורשה מליגת העל הפולנית. ב-10 ביולי ערך את הופעת הבכורה שלו במועדון, כששיחק 82 דקות בהפסד 3-1 ללך פוזנן במסגרת הסופר קאפ הפולני. ב-19 ביולי ערך את הופעת הבכורה שלו בליגה, כשהוחלף בדקה ה-90 והבקיע שני שערים בניצחון 4-1 על שלונסק ורוצלב במסגרת המחזור הראשון. הוא ערך 37 הופעות ליגה, בהן הבקיע 28 שערים וסיים כמלך השערים של הליגה לעונת 2015/2016. ב-20 בדצמבר 2016 חתם ניקוליץ' בשיקגו פייר מליגת העל האמריקאית. ב-28 בינואר 2011 קיבל ניקוליץ' אזרחות הונגרית. ב-11 באוקטובר 2013 ערך את הופעת הבכורה שלו בנבחרת הונגריה, כשנכנס כמחליף בדקה ה-79 בהפסד 8-1 לנבחרת הולנד במסגרת מוקדמות מונדיאל 2014. ב-15 באוקטובר, בהופעתו השנייה בנבחרת, הבקיע את שער הבכורה שלו, שער בדקה ה-52 בניצחון 2-0 על נבחרת אנדורה במסגרת מוקדמות מונדיאל 2014. ניקוליץ' זומן לסגל נבחרת הונגריה לקראת יורו 2016, וערך 2 הופעות בטורניר. אליפות הונגריה (2): 2010/2011, 2014/2015 גביע הליגה ההונגרית (1): 2012 הסופר קאפ ההונגרי (2): 2011, 2012 אליפות פולין (1): 2015/2016 הגביע הפולני (1): 2015/2016 מלך השערים של ליגת העל ההונגרית (3): 2009/2010, 2013/2014, 2014/2015 מלך השערים של ליגת העל הפולנית (1): 2015/2016 מלך השערים של הגביע הפולני (1): 2015/2016 חלוץ העונה בליגת העל הפולנית (1): 2015/2016 שחקן העונה בליגת העל הפולנית (1): 2015/2016 מדיה וקבצים בנושא נמניה ניקוליץ' בוויקישיתוף נמניה ניקוליץ', באתר Transfermarkt נמניה ניקוליץ', באתר Soccerway נמניה ניקוליץ', באתר WorldFootball.net נמניה ניקוליץ', באתר National Football Teams נמניה ניקוליץ', באתר FootballDatabase.eu
ג'ימי סלייד

ג'ימי סלייד (באנגלית: Jimmy Slyde‏; 2 באוקטובר 1927, אטלנטה, ג'ורג'יה, ארצות הברית – 16 במאי 2008, האנסון, מסצ'וסטס, ארצות הברית), נולד תחת השם ג'יימס טיטוס גודבולט, היה רקדן סטפס אשר נחשב לפורץ דרך בתחומו ונודע בכינויו "מלך הסליידס". נודע בזכות סגנונו החדשני ששילב ריקוד סטפס עם ג'אז. סלייד נולד באטלנטה, ג'ורג'יה בשם ג'יימס טיטוס גודבולט (באנגלית: James Titus Godbolt). משפחתו עברה לבוסטון ובה גדל. הוא הושפע מביל רובינסון והחל ללמוד סטפס בקונסרבטוריון למוזיקה של ניו אינגלנד עם סטנלי בראון בגיל 12. בתחילה, הופיע סלייד עם שותף לריקודים תחת השם "האחים סלייד". בשלהי שנות ה-40 של המאה ה-20 יצא בלווי להקה לסיבוב הופעות חיות במועדונים לצד אמני ג'אז נודעים כגון דיוק אלינגטון וקאונט בייסי. הוא נחשב לפורץ דרך בתחום הסטפס בשל סגנונו החדשני ושילוב מוזיקת ג'אז בריקוד. במהלך שנות ה-60, עקב צניחה בביקוש בשוק העבודה לרקדני סטפס, וסלייד עבר להתגורר בפריז והופיע ברחבי אירופה במשך 6 שנים. במהלך שנות ה-80 חלה עליה בפופולריות של סלייד ברחבי ארצות הברית. הוא הופיע במספר סרטים ובכללם "מועדון הכותנה", "טאפ" וכן בתוכניות טלוויזיה שונות. ב-1989 היה סלייד מועמד לפרס טוני לרגל השתתפותו במחזמר שחור וכחול שהוצג בברודוויי. במרוצת השנים קיבל סלייד הכרה ופרסים נוספים וביניהם תואר דוקטור לשם כבוד מטעם אוניברסיטת אוקלהומה. ג'ימי סלייד, המשיך להופיע וללמד בארצות הברית בשנותיו המאוחרות כאשר הדגיש את חשיבות ההתמחות בצעדים הבסיסיים תוך שימוש רב בהחלקות ("סליידס"). הוא הלך לעולמו ב-2008 כשהוא בן 80. מדיה וקבצים בנושא ג'ימי סלייד בוויקישיתוף ג'ימי סלייד, במסד הנתונים הקולנועיים IMDb (באנגלית) ג'ימי סלייד, באתר AllMovie (באנגלית) ג'ימי סלייד, במסד הנתונים הקולנועיים KinoPoisk (ברוסית) ג'ימי סלייד, באתר MusicBrainz (באנגלית) ג'ימי סלייד, באתר "Find a Grave" (באנגלית)
לואיז לומברד

לואיז מריה פרקינס (באנגלית: Louise Maria Perkins; נולדה ב-13 בספטמבר 1970) הידועה בשם המקצועי לואיז לומברד (באנגלית: Louise Lombard) היא שחקנית אנגלייה. היא מוכרת מהופעותיה בתפקיד אוונג'לין אליוט בסדרת הדרמה של ה-BBC "בית אליוט" (מ-1991 עד 1994), ובתפקיד סופיה קרטיס בדרמה "CSI: זירת הפשע" של רשת CBS (מ-2004 עד 2011). לומברד נולדה ברדברידג' שבלונדון. היא החמישית במשפחה בת שבעה ילדים. כשהייתה בת שמונה החלה ללמוד משחק. היא למדה בבית הספר הקתולי "Trinity Catholic High School" ועברה שם את מבחני O Level. אחר כך למדה ספרות אנגלית באוניברסיטת קיימברידג'. תפקידה הידוע ביותר של לומברד הוא אוונג'לין אליוט בסדרת הדרמה "בית אליוט" משנות התשעים של המאה העשרים. הפריצה הגדולה שלה הייתה בסדרה "צ'אנסר" בכיכובו של קלייב אוון. אחר כך כיכבה בסדרה "Bodyguards", בסרט הטלוויזיה "מטרופוליס", ובסרטי קולנוע בהם "Gold in the Streets", סרט הפשע "My Kingdom" והסרט "אחרי הגשם". ב-1994 נכללה לומברד ברשימת "50 האנשים היפים ביותר בעולם" של מגזין פיפל. בשנים 1998 עד 2000 עשתה הפסקה בקריירה שלה כדי ללמוד ספרות אנגלית באוניברסיטת קיימברידג'. ב-1998 כיכבה לומברד בסרט הפולחן "אגדת המומיה", וב-1999 שיחקה בסרט "אסתר" יחד עם פ. מארי אברהם. עוד באותה שנה כיכבה בסרט "After the Rain" יחד עם אריון באקארי, פול בטאני ופיטר קרומאק. ב-2004 הופיעה לומברד בסרט "ים של אש" (Hidalgo). בנובמבר אותה שנה החלה להופיע מדי פעם בסדרת הטלוויזיה CSI בעונות החמישית והשישית. הופעתה הראשונה הייתה בפרק 7 בעונה החמישית בתפקיד סופיה קרטיס, חוקרת זירת פשע שאחר כך הופכת לבלשית. בספטמבר 2006 בפרק הראשון של העונה השביעית הפך תפקיד של לומברד לקבוע בסדרה, והיא המשיכה לשחק בו עד לסיום העונה. בספטמבר 2007 הופיעה לומברד בפרק הראשון בעונה השמינית של הסדרה כשחקנית אורחת. ב-2009 שיחקה לומברד בפרק פיילוט של הסדרה "NCIS: לוס אנג'לס" ששודר במהלך העונה השישית של הסדרה הראשית "NCIS". היא גילמה את דמות הסוכנת לארה מייסי האחראית על המשרד לפרויקטים מיוחדים בלוס אנג'לס. לומברד חזרה להופיע בסדרה "CSI: זירת הפשע" בעונה ה-11 בפרק "Father of the Bride" ששודר ב-28 באפריל 2011. דמותה בסדרה הועלתה בדרגה. ב-2014 כיכבה לומברד בפרק פיילוט של הסדרה הפוסט אפוקליפטית "The Lottery" של רשת לייפטיים (אנ'). ב-1998 התחתנה לומברד עם ג'ון סטיבן ממנו התגרשה. לבני הזוג נולדו שני ילדים אלחנדרו ורפאלה. היא נשואה לאלחנדרו סול. לואיז לומברד, במסד הנתונים הקולנועיים IMDb (באנגלית) לואיז לומברד, באתר AllMovie (באנגלית) לואיז לומברד, במסד הנתונים הקולנועיים KinoPoisk (ברוסית) "The 50 Most Beautiful People in the World: Louise Lombard". People. 41 (17). במאי 1994. {{cite journal}}: (עזרה) Rampton, James (26 במאי 2008). "Louise Lombard: Death becomes her". The Independent. {{cite web}}: (עזרה) Casts Trio In Pilot ‘The Lottery’, Duo In ‘Deliverance Creek’ Lombard's Struggle To Keep Son British, By WENN on 27 May 2008 Louise Lombard, tv.com
סטפ אפ 5

סטפ אפ 5: הכל הולך (באנגלית: Step Up All In) הוא סרט אמריקאי שבוים על ידי Trish Sie. זהו הסרט החמישי והאחרון מבין סדרת הסרטים "סטפ אפ". הסרט ממשיך במקום שנגמר הסרט 4. הסרט יצא לאקרנים ביולי 2014, ובארץ יצא לאקרנים באוגוסט 2014. שון וחבורתו נמצאים בלוס אנג'לס אחרי שקיבלו מנייקי חוזה לרקוד בשבילם. לאחר שנגמר להם החוזה החבורה ממשיכה ללכת לאודישנים בלי סוף עד שאנדי והחבורה מציעה לחזור למיאמי ושון אינו מוותר ונשאר בלוס אנג'לס עד שהוא מוצא דרך לחזור למסך בתוכנית ששמה "המערבולת" שמתקיימת בלס וגאס שון צריך לאחד קבוצה לכן יוצר קשר עם "מוס" שביחד הם מביאים את כול הרקדנים שהיו בכול הסרטים הקודמים בשם אלמנטריקס . במערבולת שון מגלה שדה מוב מתחרים גם הם התחרות אשר יוצרת סוג של לחץ ומתח ביניהם. בתחרות שתי הקבוצות מעפילות לחצי הגמר עד שהם נלחמות אחד מול השני לבסוף אלמנטריקס מנצחים למרות הרמאות שלפני הגמר מגלה הקבוצה שהתוכנית מכורה לקבוצה אחרת "דה כגריים נייט" אשר תכננה מהתחלה להיות המנצחת. אחרי השמועה שהרעידה את כולם שון מאחד את שתי הקבוצות. לקבוצה אחת גדולה שנלחמות ביחד בגמר הגדול. שון (ראיין גוזמן): אנדי ווסט (בריאנה אביגן): רוברט אלכסנדר (מוס) (אדם סבאני): אדי (מישה גבריאל המילטון): קמיל ג'ייג' (אליסון סטונר): ג'ני קידו (מארי קודה): "שיער" (כריסטופר סקוט): ג'ייסון הארדלרסון (סטיבן בוס): ולאד (צ'אד סמית): מרטין סנטיאגו (מרטין לומבארד): מרקוס סנטיאגו (פאקונדו לומבארד): אנה (קארין קונובל): אלכסה ברווה (איזבלה מיקו): חספר (סטפן ג'ונאס): אתר האינטרנט הרשמי של סטפ אפ 5 "סטפ אפ 5", במסד הנתונים הקולנועיים IMDb (באנגלית) "סטפ אפ 5", באתר נטפליקס "סטפ אפ 5", באתר AllMovie (באנגלית) "סטפ אפ 5", באתר Rotten Tomatoes (באנגלית) "סטפ אפ 5", באתר Box Office Mojo (באנגלית) "סטפ אפ 5", באתר Metacritic (באנגלית) "סטפ אפ 5", באתר אידיבי "סטפ אפ 5", במסד הנתונים הקולנועיים KinoPoisk (ברוסית) "סטפ אפ 5", באתר TCM עכבר העיר, סטפ אפ 5 - תלת מימד, באתר הארץ קולנוע - סטפ אפ 5, באתר www.habama.co.il
שילינג (פירושונים)

האם התכוונתם ל... שילינג – מטבע באנגליה וכן במדינות נוספות: שילינג אוגנדי שילינג אוסטרי שילינג טנזני שילינג קנייתי שילינג היה הכינוי למטבע של 50 מיל בתקופת המנדט הבריטי בארץ ישראל. מבחן שילינג – בדיקת ויטמין B12 אישים: ביאטריס שילינג – מהנדסת אוירונוטית אנגליה טיילור שילינג – שחקנית אמריקאית קלאוס שילינג – רופא ופושע מלחמה גרמני שלינג שילינגר
קואורדינטות גליליות פרבוליות

במתמטיקה, קואורדינטות גליליות פרבוליות היא מערכת קואורדינטות תלת־ממדית אשר מאפיינת כל נקודה על ידי מפגש שתי פרבולות ומישור המגדיר את ערך הגובה. הקואורדינטות הללו הם בעצם הכללה של קואורדינטות פרבוליות עבור המרחב האוקלידי   R 3 {\displaystyle \ \mathbb {R} ^{3}} . מערכת הקואורדינטות הגליליות פרבוליות (σ, τ, z) מוגדרת על פי מערכת צירים הקרטזית (x, y, z) על ידי: x = σ τ y = 1 2 ( τ 2 − σ 2 ) z = z {\displaystyle {\begin{aligned}x&=\sigma \tau \\y&={\frac {1}{2}}\left(\tau ^{2}-\sigma ^{2}\right)\\z&=z\end{aligned}}} כאשר z הוא כמו במערכת צירים קרטזית, σ מגדיר את המקדם של הפרבולה הראשונה: 2 y = x 2 σ 2 − σ 2 {\displaystyle 2y={\frac {x^{2}}{\sigma ^{2}}}-\sigma ^{2}} ו-τ מגדיר את הפרבולה השנייה: 2 y = − x 2 τ 2 + τ 2 {\displaystyle 2y=-{\frac {x^{2}}{\tau ^{2}}}+\tau ^{2}} מכאן אפשר להגדיר את המרחק מראשית הצירים כמו במערכת צירים קרטזית: r = x 2 + y 2 = 1 2 ( σ 2 + τ 2 ) {\displaystyle r={\sqrt {x^{2}+y^{2}}}={\frac {1}{2}}\left(\sigma ^{2}+\tau ^{2}\right)} במרחק הזה משתמשים לפתרון משוואת המילטון-יעקובי עבור כוח מרכזי בקואורדינטות גליליות פרבוליות. ניתן גם להגדיר את הקואורדינטות על פי קואורדינטות גליליות, (ρ, φ, z), בדרך הבאה: ρ cos ⁡ φ = σ τ ρ sin ⁡ φ = 1 2 ( τ 2 − σ 2 ) z = z {\displaystyle {\begin{aligned}\rho \cos \varphi &=\sigma \tau \\\rho \sin \varphi &={\frac {1}{2}}\left(\tau ^{2}-\sigma ^{2}\right)\\z&=z\end{aligned}}} וקטורי היחידה של קואורדינטות גליליות פרבוליות, מיוצגים על ידי וקטורי יחידה של מערכת צירים קרטזית בדרך הבאה: σ ^ = τ x ^ − σ y ^ τ 2 + σ 2 τ ^ = σ x ^ + τ y ^ τ 2 + σ 2 z ^ = z ^ {\displaystyle {\begin{aligned}{\boldsymbol {\hat {\sigma }}}&={\frac {\tau {\hat {\mathbf {x} }}-\sigma {\hat {\mathbf {y} }}}{\sqrt {\tau ^{2}+\sigma ^{2}}}}\\{\boldsymbol {\hat {\tau }}}&={\frac {\sigma {\hat {\mathbf {x} }}+\tau {\hat {\mathbf {y} }}}{\sqrt {\tau ^{2}+\sigma ^{2}}}}\\\mathbf {\hat {z}} &=\mathbf {\hat {z}} \end{aligned}}} קואורדינטות גליליות פרבוליות, באתר MathWorld (באנגלית)
הממשל האוטונומי של דרום סודאן

הממשל האוטונומי של דרום סודאן, (בערבית: جنوب السودان, בתעתיק מדויק: ג'נוב אלסודאן) היה ממשל אוטונומי אשר התקיים משנת 2005 עד שנת 2011 באזור הכלול במדינת דרום סודאן. לממשל הייתה מידה רבה של אוטונומיה והוא נוצר על פי הסכם משנת 2005 עם ממשלת סודאן. בחודש ינואר 2011, התקיים משאל עם בחבל, אשר קבע אם תוענק לו עצמאות. לחבל הוענקה עצמאות ברוב של כמעט 99% מצביעים בעד היפרדות, והוא נהפך לרפובליקה של דרום סודאן בתאריך ה-9 ביולי 2011. שטחו של החבל היה כ-620,000 קילומטר מרובע. החבל גבל באתיופיה ממזרח, בקניה, אוגנדה והרפובליקה הדמוקרטית של קונגו בדרום, וברפובליקה של מרכז אפריקה במערב. בצפון גבל החבל בחלקה הצפוני של סודאן. החבל כלל עשר ממדינות סודאן, אשר הפכו למדינות דרום סודאן עם עצמאותו: אוכלוסיית החבל נאמדה בכ-7.5 עד 9.5 מיליון תושבים. על פי מפקד אוכלוסין מ-2008, אוכלוסיית החבל היא 8.2 מיליוני תושבים. הקבוצה האתנית המובילה בגודלה היא הדינקה, ואחריה שבטי הנואר, הבארי והשילוק. השפה הרשמית בחבל כבר מ-1928 היא אנגלית, בשל ריבוי להגים ושפות בין השבטים הרבים. קיים גם שימוש בלהג הערבי של ג'ובה. הדת השלטת היא נצרות, לצד אמונות אליליות. רוב הנוצרים משתייכים לכנסייה הקתולית או לכנסייה האנגליקנית, בהשפעת מיסיונרים מערביים שחדרו לדרום סודאן החל מאמצע המאה התשע עשרה. מיעוטם משתייכים לכנסייה האתיופית האורתודוקסית או לנצרות הקופטית או לכנסיות מערביות קטנות יותר. דרום סודאן הוא כיום אחד מהמקומות העניים בעולם. אוכלוסייתו מונה כ-9 מיליון אזרחים, 90% מתוכם חיים מתחת לקו העוני, 18% חיים בתנאי רעב. Christianity in Southern Sudan באתר hope for the future המצוקה בדרום סודאן, 90% חיים מדולר ליום, באתר ynet, 28 בדצמבר 2010
נמניה ניקוליץ'

האם התכוונתם ל... נמניה ניקוליץ' – כדורגלן מונטנגרי נמניה ניקוליץ' – כדורגלן הונגרי המשחק בלגיה ורשה
יחסי לוב–קטר

היחסים בין לוב לבין מדינת קטר מושפעים מאי היציבות הפוליטית בלוב. ביוני 2017 הודיעה לוב על ניתוק היחסים עם קטר, אך היחסים חודשו מאוחר יותר. היחסים שבין לוב בשליטת מועמר קדאפי לבין קטר התאפיינו בשיתוף פעולה הדדי. קדאפי וחמד בן ח'ליפה אאל ת'אני היו חברים טובים לפני הידרדרות היחסים משנת 2011 ומעברה של קטר לתמיכה במועצת המעבר הלאומית. היחסים בתקופה זו היו מאופיינים גם בדואליות ובחוסר ידיעה, רק כשקטר הבינה את מעשי הזוועה שנעשים בלוב היא התפקדה לעזרת המורדים. כאשר קטר הבינה את מעשי הזוועה שנעשים בלוב היא התפקדה לצד המורדים ולחמה לצדם נגד אנשי קדאפי, קטר הטילה אט אט סנקציות על משטר קדאפי דוגמת אי קניית גז מאזורים בשליטתו והכירה במועצת המעבר הלאומית כישות הממשלתית הבלעדית בלוב. מדיה וקבצים בנושא יחסי לוב–קטר בוויקישיתוף קטר: "ניתוק הקשרים מצער; ההאשמות על תמיכה בטרור חסרות בסיס" Qatar recognises Libyan rebels after oil deal Libya: Qatar Deports Dissident Woman LIBYA/QATAR: Alleged rape victim Eman Obeidy reportedly beaten, deported back to Libya Shalgham attacks Qatar: Libya will not be emirate ruled by commander of the faithful in Qatar
דמיטרי בלנדין

דמיטרי איגורביץ' בלנדין (בקזחית: Дмитрий Игоревич Баландин; נולד ב-4 באפריל 1995) הוא שחיין קזחי, הוא האלוף האולימפי (ריו דה ז'ניירו 2016) במשחה ל-200 מטר חזה ובכך היה לשחיין הקזחי הראשון שזוכה במדליה אולימפית. הוא אלוף אסיה במשחי החזה ושיאן אסיה במשחה ל-50 מטר חזה. בלנדין נולד באלמטי. במשחקי אסיה שנערכו באינצ'ון, קוריאה הדרומית בשנת 2014 זכה בלנדין ב-3 מדליות זהב, במשחה ל-50 מטר חזה בשיא משחקים חדש של 27.78 שניות, במשחה ל-100 מטר חזה בשיא משחקים חדש של 59.92 שניות ובמשחה ל-200 מטר חזה בשיא משחקים חדש נוסף של 2:07.67 דקות. באוניברסיאדה שנערכה בקוואנגג'ו, קוריאה הדרומית בתחילת יולי 2015 זכה בלנדין בשתי מדליות, זהב וארד. מדליית זהב במשחה ל-100 מטר חזה בתוצאה של 59.96 שניות ומדליית ארד, במשחה ל-50 מטר חזה בתוצאה של 27.47 שניות. חודש לאחר מכן, באליפות העולם שנערכה בקאזאן, רוסיה בתחילת אוגוסט סיים בלנדין במקום רביעי במשחה ל-100 מטר חזה בתוצאה של 59.42 שניות. בשלב המוקדמות הוא קבע שיא לאומי חדש של 59.38 שניות ועלה מהמקום השלישי. במקום שישי במשחה ל-200 מטר חזה בתוצאה של 2:09.58 דקות. בשלב המוקדמות הוא קבע תוצאה של 2:09.22 דקות ובמקום תשיעי במשחה ל-50 מטר חזה בשיא אסיה חדש של 27.24 שניות. באולימפיאדת ריו דה ז'ניירו (2016) זכה בלנדין במדליית זהב במשחה ל-200 מטר חזה בשיא לאומי חדש של 2:07.46 דקות, לפני ג'וש פרנוט מארצות הברית (2:07.53 דקות) ואנטון צ'ופקוב מרוסיה (2:07.70 דקות). נוסף לכך, הוא סיים במקום שמיני במשחה ל-100 מטר חזה בתוצאה של 59.85 שניות. בשלב חצי הגמר הוא קבע תוצאה של 59.45 שניות. 50 מטר חזה: 27.24 שניות (2015), שיא אסיה 100 מטר חזה: 59.38 שניות (2015), שיא קזחסטן 200 מטר חזה: 2:07.46 דקות (2016), שיא קזחסטן מדיה וקבצים בנושא דמיטרי בלנדין בוויקישיתוף דמיטרי בלנדין, באתר olympedia.org דמיטרי בלנדין, באתר Swimrankings דמיטרי בלנדין, באתר SwimSwam
חיים גרשוני

חיים גרשוני (1 בפברואר 1922 - 4 באפריל 2006) היה ממייסדי חיל הים הישראלי, ממתנדבי מח"ל מארצות הברית. חיים גרשוני נולד בשנת 1922 בשיקגו ארצות הברית ושמו היה הארולד גרשונוב (Harold Gershenow). הוא למד הנדסה ימית ואדריכלות ימית באוניברסיטת MIT שבה היה גם שחיין בנבחרת מרוץ השליחים. במהלך מלחמת העולם השנייה שירת בצי האמריקאי בתפקיד קצין תיקונים. בתום המלחמה חזר לאוניברסיטת MIT ללימודי מאסטר בהנדסת הטקסטיל. בשנת 1947 החל לעבוד ולסייע לסוכנות היהודית בניו-יורק ברכש אוניות מעודפי המלחמה של חיל הים האמריקאי. בשנת 1948 עבר לישראל לשם הקמת מספנות חיל הים את תקופה זו תיאר בספרו האוטוביוגרפי "כך היה" ("The Way it Was"). במהלך מלחמת השחרור היה קצין התיקונים שהיה אחראי על שיקום והסבת צי הצללים לאוניות הראשונות של חיל הים בעידודו של פול שולמן. בשל מחלוקות על אופי בניית התשתית הטכנית של חיל הים עזב ועבר לתעשייה. בתקופה מסוימת היה מרצה בפקולטה לתעשייה וניהול שבטכניון שם היה אחראי על נושא חקר העבודה ופיתח שיטות יעול בייצור הטקסטיל עם פרופ בקר, בתקופה זו היה גם מרצה אורח בMIT ופיתח שיטות אופטימאליות לחיתוך בדים. היה פרופסור במכללת שנקר לאופנה וטקסטיל ורשם מספר פטנטים בנושא. פרסם ספרים בנושאים נוספים התגורר בתל אביב עם אשתו יונה. בנו הוא פרופ' יונתן (ג'וני) גרשוני, וירולוג באוניברסיטת תל אביב. נפטר בשנת 2006 ונטמן בבית הקברות גבעת השלושה. מספנת חיל הים חיים גרשוני, דף שער בספרייה הלאומית אתר "Billiongraves" מרוץ שליחים נבחרת MIT [1] The US War Naval Collage Vol 74 2021 Page 56 Spring The way it was ספרו האוטוביוגרפי של חיים גרשוני על הקמת חיל הים "כך היה" פרויקט תיעוד הקמת חיל הים ריאיון עם אל"ם (מיל') יעקב שפי מראיינת ד"ר דניאלה רן, מוסד הרצל אוניברסיטת חיפה מגזין הטכניון סתיו 2004 עמ 28 "גשר בין האקדמיה לתעשייה" פרופ גרשוני מחקר העבודה, פרופ עוזי דה האן מספר דו"ח מחקר אוניברסיטת MIT עמ 222 פרופ גרשוני מחקר יעול בייצור טקסטיל הנדסת מכונות MIT Learning Curves as a measure of progress in training פרופ גרשוני הטכניון הפקולטה לתעשייה וניהול Automatic sewing system and method פרופ גרשוני Our Land Through Israeli Eyesהוצאת גפן אתר מיליארד קברים חיים גרשוני ממיסדי חיל הים קיבוץ גבעת השלושה ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אחותנו הקטנה

אחותנו הקטנה (יפנית: 海街diary) הוא סרט דרמה יפני משנת 2015 שבוים על ידי הירוקאזו קורה־אדה. הסרט מספר את סיפורן של שלוש אחיות בשנות העשרים לחייהן המתגוררות ביחד בעיירה קמקורה אשר אליהן מצטרפת אחותן למחצה, בת ה-14, לאחר מות אביהן. הסרט מבוסס על סדרת מאנגה בשם "יומני אומימאצ'י" מאת אקימי יושידה. בשנת 2015 זכה הסרט בפרס האקדמיה היפנית לקולנוע בקטגוריית הסרט הטוב ביותר של השנה. הסרט הועמד גם לפרס דקל הזהב בפסטיבל קאן 2015. שלוש אחיות: סאצ'י קודה בת ה-29 (הרוקה אייסה), יושינו קודה בת ה-22 (מאסמי נגאסווה) וצ'יקה קודה בת ה-19 (קאהו). הן גרות בבית בעיירה קמקורה שאותו השאירה להן סבתן. יום אחד הן מקבלות ידיעה על מות אביהן. כשהיו צעירות התגרשו הוריהן ואביהן עזב אותן. הן לא ראו את אביהן במשך 15 שנים. לאחר שקיבלו את ההודעה על מות אביהן, הן הולכות ללוויה ושם הן פוגשות את אחותן למחצה סוזו אסנו בת ה-14(סוזו הירוסה) שלה אין אף אחד שידאג לה. האחות הגדולה סאצ'י מזמינה אותה לגור איתן. סאצ'י קודה (הרוקה אייסה) יושינו קודה (מסאמי נגאסווה) צ'יקה קודה (קאהו) סוזו אסאנו (סוזו הירוסה) סאקשיטה (ריו קאסה) פימיאו קיקוצ'י (קירין קיקי) סן-צ'י פוקודה (לילי פרנקי) סאצ'יקו נינומיאה (יון פובוקי) קאזויה שיינה (שיניצ'י צוצומי) מיאקו ססקי (שינובו אוטקה) הסרט הופק על ידי אולפני הטלוויזיה פוג'י, שוגקוקאן, טוהו ותאגיד גאגא. הפקת הסרט החלה ביולי 2014. מדיה וקבצים בנושא אחותנו הקטנה בוויקישיתוף אתר האינטרנט הרשמי של אחותנו הקטנה אחותנו הקטנה, ברשת החברתית אקס (טוויטר) "אחותנו הקטנה", במסד הנתונים הקולנועיים IMDb (באנגלית) "אחותנו הקטנה", באתר נטפליקס "אחותנו הקטנה", באתר AllMovie (באנגלית) "אחותנו הקטנה", באתר Rotten Tomatoes (באנגלית) "אחותנו הקטנה", באתר Box Office Mojo (באנגלית) "אחותנו הקטנה", באתר Metacritic (באנגלית) "אחותנו הקטנה", באתר אידיבי "אחותנו הקטנה", במסד הנתונים הקולנועיים KinoPoisk (ברוסית) אחותנו הקטנה באתר allcinema אחותנו הקטנה באתר KINENOTE אורי קליין, "אחותנו הקטנה" הוא סרט על החיים עצמם, באתר הארץ, 9 בנובמבר 2015 אבנר שביט‏, אחות על מלא: הסרט היפני "אחותנו הקטנה" מצליח לתפוס את החיים עצמם, באתר וואלה, 9 בנובמבר 2015 קדימון הסרט אחותנו הקטנה, סרטון באתר יוטיוב Kore-eda Hirokazu adapts Kamakura Diary, קווין מא, 28 במאי 2014 2015 Official Selection, פסטיבל קאן Screenings Guide, פסטיבל קאן, 6 במאי 2015 Filmart 2015: Hot titles - Japan, ג'ין נו, Screen International, 23 במרץ 2015 Haruka Ayase Stars in Hirokazu Kore-eda's Umimachi Diary Film, Anime News Network, 23 ביוני 2014
אדמון פריווה

אֶדְמוֹן פְּרִיווָה (בצרפתית: Edmond Privat; בעברית שמו עשוי להיכתב גם אדמונד פריבה;‏ 17 באוגוסט 1889 – 28 באוגוסט 1962) היה פעיל אספרנטו, היסטוריון, סופר, עיתונאי ופעיל שלום שווייצרי. כתב ספרי עיון, שירה וקריאה בנושא השפה הבינלאומית אספרנטו ותנועת האספרנטו, וכן ביוגרפיה של אליעזר לודוויג זמנהוף, הרופא היהודי שיצר את שפת האספרנטו. פריווה למד אספרנטו בילדותו, ויחד עם הקטור הודלר ייסד ב-1903 את העיתון Juna Esperantisto ("האספרנטיסט הצעיר"), עיתון המיועד לדוברי אספרנטו צעירים. בשנת 1905 נסע כ-600 קילומטר כדי להגיע לכנס האספרנטו העולמי בעיר בולון-סור-מר. בשנת 1912 החל להתנדב באגודת האספרנטו העולמית, ובשנת 1920 התמנה לעורך הראשי של העיתון הרשמי של האגודה. לאחר מכן נבחר לנשיא האגודה בין השנים 1924–1938. באותו הזמן שימש גם כראש "הוועדה הבינלאומית המרכזית של תנועת האספרנטו" (Internacia Centra Komitato de la Esperanto-Movado). הוא אף ייצג את אספרנטו בארגון העבודה הבינלאומי, בחבר הלאומים, ובארגון הטלגרף הבינלאומי. עבודתו בנושא ההיסטוריה של אספרנטו ועל חייו של זמנהוף (הביוגרפיה הראשונה שנכתבה על זמנהוף) הפכה אותו לאחד ההיסטוריונים החשובים בנושא אספרנטו באותה התקופה ועד היום. הוא גם כתב ספר בלשנות בנושא אספרנטו בשם "הבעת רגשות באספרנטו", ושני ספרי לימוד לאספרנטו. בנוסף לספרים אלה כתב גם שירים, סיפורים ומחזות רבים באספרנטו, בהם Tra l'silento (דרך השקט) ו-Ginevra. פריווה היה אדם דתי מאוד ותמך מאוד באיחוד הדתות, כפי שניתן לראות במאמר שכתב בשנת 1945 בשם "Sagesse de l'Orient au dela des Religions" ("חכמת המזרח מעבר לדתות"), בו הוא מסביר וחוקר אמונות ודתות שונות במזרח, ולסיכום מסביר על מעשיו של גנדי. בין השנים 1923–1926 שימש כסגן נציג איראן בחבר הלאומים. בשנת 1936 הצטרף לקהילת הקווייקרים. מדיה וקבצים בנושא אדמון פריווה בוויקישיתוף אדמון פריווה, ברשת החברתית Goodreads כתבי אדמון פריווה בפרויקט גוטנברג (באנגלית)
מייבל פיינס

מייבל פיינס (באנגלית: Mabel Pines; נולדה ב-31 באוגוסט 1999) היא דמות בדיונית מסדרת הטלוויזיה המצוירת "גרוויטי פולס", ונוצרה על ידי אלכס הירש. הדמות היא דמות ראשית שהופיעה בכל פרקי הסדרה. הדמות דובבה במקור על ידי קריסטן שאל, ודובבה לעברית על ידי שרון שחל. השחקנית שדיבבה את מייבל במקור, קריסטן צ'אל, זכתה בפרס אנני בשנת 2014 על דיבובה. מייבל נולדה ב-31 באוגוסט 1999 בפידמונט, קליפורניה, לצד אחיה התאום דיפר פיינס. נולדה להורים ששמותיהם לא מוזכרים בסדרה (אך בפרק אחד סטאנלי אמר שהיא נכדתו של שרמי), ועד היום גרה בפידמונט, קליפורניה. מייבל מאופיינת כילדה ילדותית יחסית לגילה, צבעונית, החובבת ללבוש סוודרים, אוהבת מדבקות ואין לה דבר להסתיר. מייבל מבוססת על דמות אחותו התאומה של יוצר הסדרה. מייבל נשלחת לבלות חופשת קיץ ביחד עם אחיה דיפר ב"גרוויטי פולס", עיירה קטנה באורגון, בה שוכן דודה סטאנפורד פיינס, המנהל חנות מזכרות בשם "בקתת המסתורין". בפרק התשיעי מייבל מקבלת ביריד חזיר מחמד, הנותנת לו את השם רטט (Waddles), והיא דואגת לו מאוד. בפרק השביעי הופכת להיות אויבה מושבעת של פאסיפיקה, וגם הופכת להיות חברה טובה של קנדי וגרנדה. בפרק ה-5 מתמכרת לממתק "חיוכונים", ומפתחת שיגעון מזה. בפרק 15 מתאהבת במרמנדו. בפרק 16 מחליפה גוף עם דיפר. בפרק 17 באה למופע של להקת הבנים האהובה עליה. בפרק 18 כועסת על סטאן שלא שמר טוב על רטט. בשני הפרקים האחרונים לעונה גדעון זימן את ביל, שייכנס לראשו של סטאן וייקח ממנו את הסיסמה לכספת של שטר הבעלות, והיא, דיפר וסוס מנסים לעצור את ביל וללא הצלחה, לבסוף בפרק האחרון סטאן מגלה לכולם שבסיכות של גדעון מושתלת מצלמה, ובכך גדעון יודע מה קורה לכל אחד, וגדעון מובל למעצר. בפרק השלישי לעונה נלחמת נגד פאסיפיקה לתחרות במיני-גולף. בפרק הרביעי מתאהבת גייב בנסון שעושה אופרת גרביים, והיא גם רוצה לעשות, את מקווה שהוא יתאהב בה כאשרה תעשה גם אופרת גרביים, אך הורסת הכול לטובת דיפר. בפרק 5 עוזרת לסוס להשיג דייט. בפרק 9 משדכת בין רובי לטמברי, בעזרת שיקוי של אל האהבה. בפרק 11 פותחת את השער לפורטל. בפרק 15 מנסה להשיג שער חד-קרן. בפרק 17 מארגנת את יום הולדתה שלה ושל דיפר, אך נשברת כאשר שומעת בווקי-טוקי שדיפר יישאר בגרוויטי פולס, אז בורחת ליער, ובטעות לוקחת את התיק של דיפר, נותנת לבלנדין את הקרע, וגורמת לסוף העולם כאשר מגלה שזה ביל. בפרק 19 ביל לוכד אותה בבועת קיץ נצחית שלבסוף דיפר והחברים מחלצים אותה משם. בפרק 20 נלחמת נגד ביל ומנצחת אותו, חוגגת את יום הולדתה וחוזרת לקליפורניה. מדיה וקבצים בנושא מייבל פיינס בוויקישיתוף מייבל פיינס, בגרוויטי פולס ויקיה (באנגלית) מייבל פיינס, באתר IMDb (באנגלית)